als_Latn dik_Latn sag_Latn
Një nga arsyet se përse Microsoft ka pasur sukses në iniciativat e reja që ka ndërmarrë, është se ka mbështetur për një kohë të gjatë softuerin e saj. Platforma Windows XP është mbështetur nga kompania për më shumë se një dekadë. Tani Microsoft ka vendosur të ndalojë mbështetjen për disa produkte.
Në fillim të këtij viti, Microsoft njoftoi se nuk do të mbështesë më platformën Windows XP, ndërsa dje njoftoi se duke filluar nga viti 2016 nuk do të mbështesë më versionet më të vjetra të Internet Explorer.
Kjo do të thotë se, duke filluar nga 13 janari i vitit 2016, Microsoft nuk do të ofrojë më mbështetje për shfletuesit, dhe bazuar nga statistikat e përdorimit, ndikimi do të jetë i madh, meqë 20% e përdoruesve në internet përdorin Internet Explorer 8 për të shfletuar në internet.
Përdoruesit e platformës Windows 7, duke filluar nga viti 2016, duhet të përdorin shfletuesin Internet Explorer për të përfituar nga përditësimet e Microsoft-it. Për ata që kanë platformën Vista, Internet Explorer 9 do të vazhdojë akoma të mbështetet nga Microsoft.
Microsoft gjithmonë ka dashur që të shtyjë përdoruesit të përdorin softuerin e saj të përditësuar meqë është më i sigurt dhe ofron veçori më të mira.
(Herë të lexuara: 415)
als_Latn als_Latn als_Latn als_Latn als_Latn als_Latn